RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR IL-PROGRESS FID-DIŻAKKOPPJAMENT /* COM/2013/0617 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR IL-PROGRESS FID-DIŻAKKOPPJAMENT 1. Introduzzjoni L-ewwel nett, dwar ir-riforma tal-2003, il-pagamenti diretti ġew diżakkoppjati b'mod progressiv mid-deċiżjonijiet tal-produzzjoni tal-bdiewa, biex b’hekk titjieb l-orjentazzjoni tas-suq u tissaħħaħ il-kompetittività tal-agrikoltura tal-UE. Fl-istess ħin, ċerti possibilitajiet limitati għal appoġġ akkoppjat inżammu għal raġunijiet ambjentali u soċjali filwaqt li tqieset il-ħtieġa li jiġi ffaċilitat il-proċess ta’ aġġustament u r-rwol tal-agrikoltura fil-forniment ta’ prodotti pubbliċi billi tinżamm biedja sostenibbli fl-UE kollha.[1] Il-valutazzjoni tal-impatt li takkumpanja l-proposti għall-Kontroll tas-Saħħa [tar-riforma tal-PAK] analizzat l-impatt tar-riforma tal-2003 u kkunsidrat tliet għażliet għal aktar passi lejn suq aktar kompetittiv fl-agrikoltura: a) status quo; b) diżakkoppjament sħiħ; c) diżakkoppjament magħżul immirat L-analiżi wriet il-benefiċċji li nkomplu fuq it-triq lejn aktar orjentazzjoni lejn is-suq, filwaqt li jiġu identifikati wkoll riskji f’ċerti reġjuni, b’mod partikolari għas-setturi estensivi tal-laħam tal-baqar li jreddgħu u n-nagħaġ, li għalih jista’ jiġi ġġustifikat li jinżamm is-sostenn akkoppjat parzjali partikolarment għal raġunijiet ambjentali.[2] Tali approċċ huwa rifless fir-Regolament tal-Kunsill li jirriżulta[3]. Il-kompromess finali tal-Presidenza dwar il-Proposti għall-Kontroll tas-Saħħa[4] jinkludi d-dikjarazzjoni li ġejja: “Il-Kummissjoni tiddikjara li hija se tħejji rapport sal-31 ta’ Diċembru 2012 dwar l-istatus tal-l-implimentazzjoni tal-Kontroll tas-Saħħa b’mod partikolari fir-rigward tal-progress tad-diżakkoppjament”. Dak li ġej għandu l-għan li jissodisfa dan l-impenn billi jiġu ppreżentati fattwalment l-aħħar passi tad-diżakkoppjament u jiġu kwantifikati f’termini tas-sehem relattiv tal-pagamenti diretti. 2. Is-sena tat-talbiet 2009: Il-qagħda attwali tad-diżakkoppjament Fis-sena tat-talba 2009, bħala riżultat tar-riforma tal-2003, kien diġà twettaq pass sinifikanti lejn id-diżakkoppjament: b’mod ġenerali, is-sehem tal-ammont gross totali (jiġifieri, qabel il-modulazzjoni) tal-pagamenti diretti[5] li kien disponibbli għall-għoti tal-pagamenti diżakkoppjati fl-UE-27 kien ta' 86 %, b’xi Stati Membri jilħqu kważi 100 % u xi oħrajn 69 % biss. Il-premessa 2 tar-Regolament tal-Kunsill li jirriżultaw mill-Kontroll tas-Saħħa (jiġifieri, Nru 73/2009) ikkonkluda li l-esperjenza miksuba mill-implimentazzjoni ta’ [ir-riforma tal-2003] wriet li ċerti elementi tal-mekkaniżmu ta’ appoġġ għandhom bżonn ikunu aġġustati. B’mod partikolari, id-diżakkoppjament tal-appoġġ dirett kellu jiġi estiż [...]. Il-passi tad-diżakkoppjament maqbula dak in-nhar, kif ukoll l-impatt tagħhom f’termini tar-rati ta' diżakkoppjament huma ppreżentati fil-qosor hawn taħt. 3. Il-passi tad-diżakkoppjament diġà deċiżi qabel il-Kontroll tas-Saħħa L-ewwel nett, tajjeb li wieħed ifakkar li l-għajnuna fuq it-tabakk stipulata fil-Kapitolu 10c tar-Regolament tal-Kunsill (KE) Nru 1782/2003 kienet diġà prevista, qabel il-Kontroll tas-Saħħa, li tingħata biss sa u li tinkludi s-sena tat-talba 2009. L-ammont gross totali disponibbli għall-għoti tal-għajnuna akkoppjata għall-produzzjoni tat-tabakk fis-sena tat-talba 2009 kien jammonta għal EUR 321 miljun. Mis-sena ta’ wara, 50 % tal-ammont totali tal-komponent tat-tabakk inkluż fil-pakkett tal-pagamenti diretti kemm għall-pagamenti diżakkoppjati u kif ukoll għall-pagamenti akkoppjati sar disponibbli bħala appoġġ Komunitarju għall-miżuri fir-reġjuni li jipproduċu t-tabakk taħt il-Programmi ta’ Żvilupp Rurali. In-naħa l-oħra ġiet integrata fl-Iskema ta' Pagament Uniku (SPS) (jiġifieri diżakkoppjati). 4. Kontroll tas-Saħħa: l-integrazzjoni ta’ skemi akkoppjati fl-Iskema ta’ Pagament Uniku /l-Iskema ta’ Pagament Uniku skont l-Erja (SPS/SAPS) 4.1. Integrazzjoni maqbula tal-appoġġ akkoppjat fl-SPS/SAPS wara l-Kontroll tas-Saħħa Bħala riżultat tal-Kontroll tas-Saħħa, l-Anness XI tar-Regolament tal-Kunsill (KE) Nru 73/2009 jelenka l-iskemi akkoppjati li l-Istati Membri kellhom jintegraw fl-iskema ta’ pagament uniku jew l-iskema ta’ pagament uniku skont l-erja għal sa mhux aktar tard mis-sena tat-talba 2012: Iż-żmien || L-iskema akkoppjata || Bażi legali (għall-għajnuna akkoppjata) || L-Istati Membri kkonċernati || Ammont gross disponibbli għall-Istati Membri fl-2009 (f’miljuni ta’ EUR) 2010 || Primjum speċifiku għall-kwalitа għall-qamħ durum || Il-Kapitolu 1 tat-Titolu IV tar-Regolament (KE) Nru 1782/2003 || EL, ES, FR, IT, AT, PT || 127.600 2010 || Il-pagament skont l-erja tar-raba’ li jinħadem, inkluż il-pagament supplimentari għall-qamħ durum f’żoni tradizzjonali || Il-Kapitolu 10 tat-Titolu IV tar-Regolament (KE) Nru 1782/2003 || ES, FR || 1,583.561 2010 || Għajnuna għall-imsaġar tas-siġar taż-żebbuġ || Il-Kapitolu 10b tat-Titolu IV tar-Regolament (KE) Nru 1782/2003 || ES || 103.140 2010 || Għajnuna tal-erja għall-hops || Il-Kapitolu 10d tat-Titolu IV tar-Regolament (KE) Nru 1782/2003 || FR, AT, SI (DE[6]) || 0.274 Mhux aktar tard mill-2012 || Primjum għall-prodotti tal-proteini || It-Taqsima 3 tal-Kapitolu 1 tat-Titolu IV tar-Regolament (KE) Nru 73/2009 || L-UE-15 kollha || 77.796 Mhux aktar tard mill-2012 || Pagament speċifiku għall-uċuħ tar-raba' fir-rigward tar-ross || It-Taqsima 1 tal-Kapitolu 1 tat-Titolu IV tar-Regolament (KE) Nru 73/2009 || EL, ES, FR[7], IT, PT || 179.910 Mhux aktar tard mill-2012 || Pagament skont l-erja għall-ġewż || It-Taqsima 4 tal-Kapitolu 1 tat-Titolu IV tar-Regolament (KE) Nru 73/2009 || BE, DE, EL, ES, FR, IT, LU, NL, AT, PT, SI, UK || 96.622 Mhux aktar tard mill-2012 || Għajnuna għall-produzzjoni lil dawk li jkabbru l-lamtu tal-patata || It-Taqsima 2 tal-Kapitolu 1 tat-Titolu IV tar-Regolament (KE) Nru 73/2009 || DK, DE, ES, FR, NL, AT, FI, SE || 116.867 Mhux aktar tard mill-2012 || Għajnuna għaż-żrieragħ || It-Taqsima 5 tal-Kapitolu 1 tat-Titolu IV tar-Regolament (KE) Nru 73/2009 || BE, EL, ES, FR, IT, NL, PT, FI || 30.923 Mhux aktar tard mill-2012 || Pagamenti għaċ-ċanga u l-vitella, għajr il-primjum tal-baqar li jreddgħu || L-Artikolu 53 tar-Regolament (KE) Nru 73/2009, || BE, DK, ES, FR, NL, AT, PT, FI, SE, SI || 471.883 2012 || Pagament transitorji għall-frott artab || It-Taqsima 9 tal-Kapitolu 1 tat-Titolu IV tar-Regolament (KE) Nru 73/2009 || BG, HU, LV, LT, PL || 12.213 TOTALI || 2,800.789 Barra minn hekk, bħala riżultat tal-Kontroll tas-Saħħa, ġie deċiż li tiġi abolita l-għajnuna akkoppjata għall-għelejjel enerġetiċi mis-sena tat-talba 2010. L-ammont gross totali disponibbli għall-għoti ta’ dak il-pagament fl-2009 kien ta’ EUR 90 miljun. Fl-aħħar nett, ta’ min isemmi li l-Anness XI tar-Regolament tal-Kunsill (KE) Nru 73/2009 stipula wkoll, mill-2012, l-integrazzjoni fl-SPS/SAPS ta’ EUR 187 miljun wara t-tneħħija ta’ tliet miżuri tas-suq: l-għajnuna għall-ipproċessar tal-għalf niexef[8], l-għajnuna għall-ipproċessar tal-kittien u l-qanneb imkabbra għall-fibra[9] u l-primjum għal-lamtu tal-patata[10]. 4.2. Integrazzjoni opzjonali tal-appoġġ akkoppjat fl-SPS/SAPS wara l-Kontroll tas-Saħħa L-Artikolu 51 (1) tar-Regolament (KE) Nru 73/2009 jippermetti lill-Istati Membri wara li jkunu ħadu deċiżjoni skont l-Artikolu 64(2) tar-Regolament (KE) Nru 1782/2003 li jagħtu l-pagamenti fis-settur tal-laħam tan-ngħaġ u tal-mogħoż u/jew fil-forma ta’ primjums għall-baqar li jreddgħu li jkomplu jagħtu dawn il-pagamenti. Huma jistgħu wkoll jiddeċiedu li jiffissaw il-parti tal-komponent tal-limiti massimi nazzjonali tagħhom li għandha tintuża biex jingħataw dawn il-pagamenti msemmija b'rata aktar baxxa minn dik deċiża skont l-Artikolu 64(2) tar-Regolament (KE) Nru 1782/2003 jew li jwaqqfuhom. Abbażi ta' dan, dawn id-Deċiżjonijiet li ġejjin ittieħdu mill-Istati Membri kkonċernati: Iż-żmien || L-iskema akkoppjata || Bażi legali (għall-għajnuna akkoppjata) || L-Istati Membri kkonċernati || Deċiżjoni meħuda || Ammont gross disponibbli għall-Istati Membri fl-2009 għall-għoti ta' appoġġ diżakkoppjat (f’miljuni ta’ EUR) 2010 || Pagamenti għal-laħam tan-nagħaġ u tal-mogħoż || L-Artikolu 52 tar-Regolament (KE) Nru 73/2009 || ES || Diżakkoppjament sħiħ || 239.294 2010 || Pagamenti għal-laħam tan-nagħaġ || L-Artikolu 52 tar-Regolament (KE) Nru 73/2009 || FR || Diżakkoppjament sħiħ || 86.027 2010 || Primjums għall-baqar li jreddgħu || L-Artikolu 53 tar-Regolament (KE) Nru 73/2009 || FR || 25 % tad-diżakkoppjament + it-tnaqqis ta’ EUR 25.19 miljun għall-finanzjament ta' appoġġ speċifiku skont l-Artikolu 68[11] || 208.794 2010 || Pagamenti għal-laħam tan-nagħaġ u tal-mogħoż || L-Artikolu 52 tar-Regolament (KE) Nru 73/2009 || SI || Diżakkoppjament sħiħ || 0.697 2012 || Pagamenti għal-laħam tan-nagħaġ u tal-mogħoż || L-Artikolu 52 tar-Regolament (KE) Nru 73/2009 || DK || Diżakkoppjament sħiħ || 0.855 TOTALI || 535.667 Abbażi tal-istess Artikolu, Stat Membru li jkun eskluda, totalment jew parzjalment, il-pagamenti għall-frott u l-ħxejjex mill-iskema ta' pagament uniku skont l-Artikolu 68b tar-Regolament (KE) Nru 1782/2003, jista' jiddeċiedi li: (1) jew jibqa' jagħti l-pagamenti sakemm jiskadu[12] kif previst fir-Regolament tal-Kunsill (KE) Nru 1782/2003, (2) jew, sal-1 ta’ Awwissu 2009, li jintegra dawk il-pagamenti fl-SPS, (3) jew, sal-1 ta’ Awwissu 2009, li jagħtihom f’livell iżjed baxx minn dak deċiż skont l-Artikolu 68b tar-Regolament (KE) Nru 1782/2003. Skont l-Artikolu 128 tar-Regolament tal-Kunsill (KE) Nru 73/2009, possibbiltajiet bħal dawn kienu disponibbli wkoll għall-Istati Membri li japplikaw is-SAPS. Bħala riżultat kemm tad-diżakkoppjament eżistenti diġà deċiż fil-qafas tar-riforma fis-settur tal-frott u l-ħaxix u d-deċiżjonijiet meħuda wara l-Kontroll tas-Saħħa, l-ammonti li ġejjin li kienu għadhom disponibbli għall-għoti ta’ appoġġ akkoppjat fl-2009 ġew integrati fl-SPS/SAPS: Iż-żmien || L-iskema akkoppjata || Bażi legali (għall-għajnuna akkoppjata) || L-Istati Membri kkonċernati || Ammont gross disponibbli għall-Istati Membri fl-2009 li kien diżakkoppjat (f’miljuni ta’ EUR) 2011 || L-appoġġ għall-produzzjoni tat-tadam || L-Artikolu 54 tar-Regolament (KE) Nru 73/2009, || EL, ES, IT || 130.821 2012 || L-appoġġ għall-produzzjoni tat-tadam || L-Artikolu 54 tar-Regolament (KE) Nru 73/2009, || FR, PT || 20.684 2010 || L-appoġġ għall-produzzjoni tat-tadam || L-Artikolu 128 tar-Regolament (KE) Nru 73/2009 || SK || 0.174 2012 || L-appoġġ għall-produzzjoni tat-tadam || L-Artikolu 128 tar-Regolament (KE) Nru 73/2009 || SK, RO || 1.204 2010 || L-appoġġ għall-produzzjoni ta' F&V oħra || L-Artikolu 54 tar-Regolament (KE) Nru 73/2009 || EL, ES || 111.653 2011 || L-appoġġ għall-produzzjoni ta' F&V oħra || L-Artikolu 54 tar-Regolament (KE) Nru 73/2009 || FR, IT || 18.977 2011 || L-appoġġ għall-produzzjoni ta' F&V oħra || L-Artikolu 128 tar-Regolament (KE) Nru 73/2009 || CY || 1.119 TOTALI || 284.632 5. Possibbiltajiet ta’ akkoppjament li jifdal Kif indikat hawn fuq, l-Istati Membri li kienu ddeċidew wara r-riforma tal-2003 li jagħtu l-pagamenti fis-settur tal-laħam tan-ngħaġ u tal-mogħoż u/jew fil-forma ta’ primjums għall-baqar li jreddgħu, u/jew li kienu eskludew, b'mod totali jew parzjali, il-pagamenti għall-frott u l-ħxejjex mill-SPS jew is-SAPS, kellhom l-opportunità biex ikomplu jagħtu dawn il-pagamenti fl-istess livell jew f’livell aktar baxx. Bħala riżultat, fl-2012, l-ammonti li ġejjin kienu għadhom disponibbli għall-għoti tal-pagamenti diretti f’dawk is-setturi: L-iskema akkoppjata || Bażi legali (għall-għajnuna akkoppjata) || L-Istati Membri kkonċernati || Ammont gross disponibbli għall-Istati Membri fl-2012 għall-għoti ta' appoġġ diżakkoppjat (f’miljuni ta’ EUR) Pagamenti għal-laħam tan-nagħaġ u tal-mogħoż || L-Artikolu 52 tar-Regolament (KE) Nru 73/2009, || PT, FI || 29.876 Primjums għall-baqar li jreddgħu || L-Artikolu 53 tar-Regolament (KE) Nru 73/2009, || BE, ES, FR, AT, PT || 1,068.563 L-appoġġ għall-produzzjoni ta' F&V oħra || L-Artikolu 54 tar-Regolament (KE) Nru 73/2009, || FR, IT || 33.875 L-appoġġ għall-produzzjoni ta' F&V oħra || L-Artikolu 128 tar-Regolament (KE) Nru 73/2009, || CY || 3.359 TOTALI || 1,135.673 Ukoll, riżultat importanti tal-Kontroll tas-Saħħa kien il-possibbiltà mogħtija lill-Istati Membri skont l-Artikolu 68 tar-Regolament tal-Kunsill li jużaw parti mill-pakkett tal-Anness VIII tagħhom biex jagħtu appoġġ speċifiku lill-bdiewa, anke fil-forma ta’ pagamenti akkoppjati. Dan l-appoġġ ġie bħala sostituzzjoni – wara perjodu ta' tranżizzjoni jekk l-Istati Membri xtaqu hekk – tal-possibilità preċedenti mogħtija lill-Istati Membri skont l-Artikolu 69 tar-Regolament tal-Kunsill (KE) Nru 1782/2003 li jużaw sa 10% tal-komponent tal-limiti massimi nazzjonali tagħhom f'kull settur inkluż fil-pagamenti diretti li jagħtu pagamenti akkoppjati għal tipi speċifiċi tal-biedja u l-produzzjoni tal-kwalità fis-settur konċernat. Fl-2012, l-ammont li l-Istati Membri kienu għamlu disponibbli mill-Annessi VIII tagħhom biex jagħtu għajnuna akkoppjata skont l-appoġġ speċifiku, u b'mod partikolari skont l-Artikolu 68(1)(a)(i) sa (iv), (b), u (e) tar-Regolament tal-Kunsill (KE) Nru 73/2009, kien ta' EUR 1,202.257 miljun filwaqt li l-ammont li kien allokat biex jagħti l-għajnuna akkoppjata skont l-ex Artikolu 69 fl-2009 kien ta' EUR 473.534 miljun. Fl-2012, fid-dawl tad-dispożizzjonijiet tat-Trattat ta’ Adeżjoni tal-Istati Membri kkonċernati (ES, EL, PT[13]), EUR 269 miljun kienu għadhom disponibbli biex jagħtu l-pagament tal-prodott tar-raba' speċifiku għall-qoton. Barra minn hekk, ES xorta kellha EUR 24 miljun biex tagħti l-għajnuna ta' 5 snin lill-produtturi tal-pitravi taz-zokkor u tal-kannamieli (2013 hija l-aħħar sena minn 5 snin). Fil-qosor, fis-sena tat-talba 2012, bħala riżultat tal-Kontroll tas-Saħħa u r-riformi preċedenti fis-setturi, is-sehem tal-ammont gross totali (jiġifieri, qabel il-modulazzjoni) tal-pagamenti diretti[14] li kien disponibbli għal-għoti tal-pagamenti diżakkoppjati fl-EU-27 kien ta' 94%, bi Stati Membri jvarjaw minn 77% sa 100%. [1] Ara APP Brief No 1: The CAP in perspective: from market intervention to policy innovation, http://ec.europa.eu/agriculture/publi/app-briefs/01_en.pdf. [2] Ara CAP Health Check – Impact assessment Note No 3 on partially coupled support, http://ec.europa.eu/agriculture/healthcheck/ia_annex/c3_en.pdf. [3] Ir-Regolament tal-Kunsill (KE) Nru 73/2009 (ĠU. L30, 31.01.2009). [4] COD 16049/08 tal-20 ta' Novembru 2008 u COD 5263/09 ADD 1 tad-9 ta' Jannar 2009 [5] Esklużi l-pagamenti diretti għall-POSEI u l-Gżejjer Eġej. [6] L-ammont għad-DE kellu disponibbli għall-għoti ta’ għajnuna akkopjata għall-ħops sal-2009 ma ġiex diżakkoppjat iżda trasferit għal pakkett speċifiku DE jistgħu jużaw biex jappoġġjaw is-settur taħt l-OKS unika. [7] L-ammont disponibbli għall-għoti ta’ għajnuna akkoppjata għall-produzzjoni tar-ross fil-Gujana Franċiża ġiet integrata fil-pakkett disponibbli għall-għoti ta’ għajnuna għall-POSEI. [8] Previst fis-Sottotaqsima I tat-Taqsima I tal-Kapitolu 4 tat-Titolu I tal-Parti II tar-Regolament (KE) Nru 1234/2007; [9] Previst fis-Sottotaqsima II tat-Taqsima I tal-Kapitolu 4 tat-Titolu I tal-Parti II tar-Regolament (KE) Nru 1234/2007; [10] Previst fl-Artikolu 95a tar-Regolament (KE) Nru 1234/2007. [11] Skont l-Artikolu 69(6)(b) tar-Regolament tal-Kunsill (KE) Nru 73/2009, l-Istati Membri jistgħu jiġbru l-fondi meħtieġa biex ikopru l-appoġġ speċifiku previst fl-Artikolu 68(1)(a), (b), (c) u (d) billi jagħmlu tnaqqis lineari fil- pagamenti diretti msemmija fl-Artikolu 53. [12] Is-sena tat-talba 2011 hija l-aħħar sena possibbli biex jintuża sa 50 % tal-komponent tal-limiti massimi nazzjonali li jikkorrispondu għall-appoġġ għall-produzzjoni tat-tadam; is-sena tat-talba 2012 hija l-aħħar sena possibbli biex jintuża sa 75 % tal-komponent tal-limiti massimi nazzjonali li jikkorrispondu għall-appoġġ għall-produzzjoni ta’ tin frisk, frott taċ-ċitru frisk, għeneb tal-mejda, lanġas, ħawħ u nuċiprisk, u għanbaqar ‘d'Ente’. [13] L-ammont disponibbli għall-BG hija inkluża fil-pakkett tal-SAPS. [14] Esklużi l-pagamenti diretti għall-POSEI u l-Gżejjer Eġej.